Stryd van Grotes wag ná Haaie wen | Netwerk24
Stryd van Grotes wag ná Haaie wen
Marnus Kok en Leighton Koopman
Taai . . . maar lekker! Le Roux Roets omhels sy Haaie-spanmaats Werner Kok en Phepsi Buthelezi, terwyl Dylan Richardson in die agtergrond feesvier ná hul sege in die Curriebekerhalfeindstryd teen Griekwas gisteraand in Durban. Foto: Backpagepix
Die twee "sake-uitblinkers" in Suid-Afrikaanse rugby, die Bulle en die Haaie, het hulle nou ook onderskei as verreweg die twee uitblinkers op die speelveld, wat nou maar eenmaal aandui dat goeie bestuur in die raadsaal én prestasie op die veld hand aan hand gaan.
Die twee spanne sal nou 'n heel laaste sê hê in waar die Curriebeker vir die res van die jaar gaan staan.
In Kingspark se afrigterslosie was gisteraand egter meer benoude boude terwyl die Haaie gesweet het om 'n begeesterde Griekwa-span te bêre as wat Vrydagaand die geval op Loftus was, waar die Bulle die Westelike Provinsie verneder het. Maar een ding staan soos 'n paal bo water: Die Haaie en Bulle is tans die beste spanne in Suid-Afrika.